CELEX: 31986R3331
Language: el
Date: 1986-10-30 00:00:00
Title: Κανονισμός (ΕΟΚ) αριθ. 3331/86 της Επιτροπής της 30ής Οκτωβρίου 1986 για την τροποποίηση του κανονισμού (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία

Avis juridique important

|

31986R3331

Κανονισμός (ΕΟΚ) αριθ. 3331/86 της Επιτροπής της 30ής Οκτωβρίου 1986 για την τροποποίηση του κανονισμού (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία  

Επίσημη Εφημερίδα αριθ. L 306 της 01/11/1986 σ. 0035

***** ΚΑΝΟΝΙΣΜΟΣ (ΕΟΚ) αριθ. 3331/86 ΤΗΣ ΕΠΙΤΡΟΠΗΣ  της 30ής Οκτωβρίου 1986  για την τροποποίηση του κανονισμού (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), και ιδίως το άρθρο 16,  τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των τιμών και των ποσοτήτων που διατίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών (2), και ιδίως το άρθρο 14,  Εκτιμώντας:  ότι το άρθρο 2 παράγραφος 2 των κανονισμών (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3329/86 (4) και (ΕΟΚ) αριθ. 1184/86 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3330/86 (6), προβλέπουν τον καθορισμό των ποσοτήτων ελαίων και λιπών που θα διατεθούν στην κατανάλωση και στην Πορτογαλία και τα όρια του ετησίου όγκου των εισαγωγών αυτών των προϊόντων· ότι οι ποσότητες αυτές καθορίστηκαν από τον κανονισμό (ΕΟΚ) αριθ. 1185/86 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 2150/86 (8)·  ότι, ωστόσο, όσον αφορά την Ισπανία για τα έλαια που προορίζονται για σκοπούς άλλους πλην της ανθρώπινης διατροφής η εξέλιξη των αναγκών της αγοράς δικαιολογεί την τροποποίησή τους · ότι, εξάλλου, δεδομένης της φύσεως και της ιδιαιτερότητας των χρησιμοποιήσεων ορισμένων από τα έλαια αυτά, και ιδίως των ελαίων λίνου, κίκεως και ξύλου Κίνας, αφενός, και σόγιας που προορίζεται για σκοπούς άλλους εκτός από την ανθρώπινη διατροφή, αφετέρου, θα πρέπει να κατανεμηθούν αυτές οι ανώτατες ποσότητες σε τρία ξεχωριστά ανώτατα επίπεδα·  ότι, όσον αφορά την Πορτογαλία για το έλαιο σόγιας και τα έλαια απαριθμούνται παράρτημα Ι του κανονισμού (ΕΟΚ) αριθ. 1184/86, η εξέλιξη των αναγκών της αγοράς δικαιολογεί την τροποποίηση των ανωτάτων ποσοτήτων που καθορίστηκαν από τον κανονισμό (ΕΟΚ) αριθ. 1185/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1185/86 τροποποιείται ως εξής:  1. Στο άρθρο 1  α) στην παράγραφο 1:  - στο στοιχείο β) ο αριθμός 75 000 αντικαθίσταται από τον αριθμό 70 000  - το στοιχείο δ) αντικαθίσταται από το ακόλουθο κείμενο:  «δ)  - 10 000 τόνοι ελαίου λίνου, κίκεως και ξύλου Κίνας,  - 10 000 τόνοι ελαίου σόγιας,  - 15 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.»·  β) στην παράγραφο 2:  - στο στοιχείο α) ο αριθμός «42 000» αντικαθίσταται από τον αριθμό «50 000»,  - στο στοιχείο β) ο αριθμός «100 000» αντικαθίσταται από «92 000».  2. Στο άρθρο 2:  α) η παράγραφος 1 στοιχείο δ) αντικαθίσταται από το ακόλουθο κείμενο:  «δ)  - 10 000 τόνοι ελαίου λίνου, κίκεως και ξύλου  - 0 τόνοι ελαίου σόγιας,  - 15 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.»·  β) στην παράγραφο 2:  - στο στοιχείο α) ο αριθμός «42 000» αντικαθίσταται από τον αριθμό «50 000»  - στο στοιχείο β) ο αριθμός «100 000» αντικαθίσταται από τον αριθμό «92 000».  Άρθρο 2  Ο παρών κανονισμός αρχίζει αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 53 της 1. 3. 1986, σ. 51.  (3) ΕΕ αριθ. L 107 της 24. 4. 1986, σ. 17.  (4) Βλέπε σελίδα 33 της παρούσας Επίσημης Εφημερίδας.  (5) ΕΕ αριθ. L 107 της 24. 4. 1986, σ. 23.  (6) Βλέπε σελίδα 34 της παρούσας Επίσημης Εφημερίδας.  (7) ΕΕ αριθ. L 107 της 24. 4. 1986, σ. 28.  (8) ΕΕ αριθ. L 188 της 10. 7. 1986, σ. 22.